Topolovnik

**Topolovnik** je naselje u Srbiji u opštini Veliko Gradište u Braničevskom okrugu. Prema popisu iz 2002. bilo je 1824 stanovnika (prema popisu iz 1991. bilo je više od 2000 stanovnika).

## Ukratko o Topolovniku
Naziv Topolovnik je dobijen od reči Topola, jer je nekada davno selo bilo okruženo tim drvetom, pa je i tako dobilo svoje ime. U prošlom veku Topolovnik se iz šuma i brda, preselio na glavni put, i sve više širio prema Kumanu i Kisiljevu. Topolovnik je nekada imao 500 domaćinstava, ali se dosta domaćinstava spojilo. Topolovnik se danas nalazi na Državnom putu I reda M25.1, udaljen je od Velikog Gradišta 7&nbsp;km, Požarevca 23&nbsp;km i Beograda 100&nbsp;km. Topolovnik je mesto okruženo ravnicama sa južne strane, i brdima sa severne strane. Kao u većini sela u Braničevskom okrugu, i u Topolovniku je ista priča da većina stanovništva radi u inostranstvu. Nezvaničan podatak je da oko 800 Topolovčana radi u Trstu, ima i nekolicina meštana koji rade u Beču, Švajcarskoj, Francuskoj i ostalim zemljama na Zapadu. Naravno ima i meštana koji su ostali u Topolovniku, koji se uglavnom bave poljuprivredom ili nekim od privatnih poslova.

## Sport
U Topolovniku postoji samo jedan Fudbalski klub "Sloga". Fudbalski klub Sloga iz Topolovnika postoji od 1967. godine. Klub je u svojoj istroji dugoj skoro pola veka igra mahom u Opštinskoj, Međuopštinskoj i Okružnoj ligi.

Najslavniji period našeg kluba bio je 90ih godina kada ja naš tim bio standardan i uvek među prvih 5 u Braničevskoj okružnoj ligi. Kriza i ratovi u našoj zemlji su dosta uticali i na Topolovnik, tako da se krajem 90ih godina dosta dobirh fudbalera Sloge odselilo van Srbije, a naš tim je polako počeo fudbalski da tone ka najnižoj Opštinskoj ligi. 
Sezone 2001/2002 naš tim je postao prvak Opštinske lige Veliko Gradište koja je brojala tada 18 ekipa, i otišla u viši rang. Sve je mirisalo da se Sloga vraća na stare staze uspeha, međutim u tom rangu provela samo jednu sezonu i ponovo se vratila u "džumbus". 
U popularnoj "džumbusari" Sloga provodi punih 11 sezona!! I za taj period se smatra da je najlošiji u istoriji FK Sloge iz Topolovnika. Od tih 11 sezona, 9 sezona Sloga nije ni bila među TOP 5 ekipa u ligi.

U sezoni 2011/2012 dolaze novi ljudi na čelo kluba, i vrađaju se igrači iz Topolovnika koji su igrali za druge klubove. FK Sloga TOP (kako se vodi u savezu) nije uspela te sezone da izbori plasman u viši rang, jer je u poslednjem kolu u Desini protiv istoimene ekipe u direktom okršaju za prolaz izgubila 1:0, i tu sezonu završila na drugoj poziciji.
U sezoni 2012/2013 apsolutna dominacija našeg tima u udruženoj ligi Opština Veliko Gradište i Golubac! Sloga iz Topolovnika je završila na prvoj poziciji ispred FK Kurjača. Kasnije u baražu Sloga se sastala sa FK Radenkom za prolaz u MFL "Dunav" i bila uspešnija 4:0!
FK Sloga u sezoni 2013/2014 se takmiči u MFL "Dunav".

## Škola

U Topolovniku postoji Osnovna škola „Ivo Lola Ribar“. Postoji podatak da je škola otvorena u novoj sazidanoj školskoj zgradi deleke 1894. godine sa dva odeljenja i dva učitelja. Školu je podigao Miloš Obrenović. Rad se obavljao u kombinovanim odeljenjima muške i ženske škole. Te godine u muškoj školi bilo je upisano 143 učenika, a u ženskoj 59 učenice. Za vreme rata škola nije radila. Ponovo je otvorena 1919. godine i tada je imala upisanih 204 učenika. Prvi učitelj i upravitelj muške osnovne škole bio je učitelj trećeg i četvrtog razreda, Sava Bojanić. Za učiteljicu prvog i drugog razreda došla je Julka Miladinović. U toku postojanja škola je više puta renovirana. Danas škola broji oko 40 đaka, a u školi nalazi se i vrtić koji broji oko 20oro dece. Škola u Topolovniku je pripojena je matičnoj Osnovnoj školi „Ivo Lola Ribar“ u Velikom Gradištu školske 1957/58. godine. Najveći deo radova obavljen je u periodu od 1991-1996. godine kada je urađena i nova fasada i uvedeno parno grejanje. Školu okružuje prostrano dvorište sa uređenim travnatim površinama koje ukrašavaju ruže i ostalo ukrasno šiblje. U dvorištu se nalazi i igralište na kome se odvija nastava fizičkog vaspitanja.

## Jepurijada

Jepurijada ili zečijada je lovačko turistička manifestacija, koja se održava svake godine od 2001. u selu Topolovniku.
Ideja o organizovanju lovačke manifestacije u organizaciji Lovačko udruženja „Golub“ iz Velikog Gradišta i u dogovoru sa odgovornim članovima lovačke sekcije Topolovnika, prvi put je realizovana oktobra 2001. godine, posle čega je manifestacija počela da se oraganizuje svake godine. Domaćin manifestacije je Topolovnik. Manifestacija koja obuhvata takmičenje u pripremanju lovačkog gulaša od jepura (zeca), uz druženje i zabavu.
Na vlaškom jeziku zec se zove jepur, dugouha i brzonoga zverka, te otuda i naziv „jepurijada“ ili zečijada. Jepurijada je od 2006. godine u kalendaru manifestacija Lovačkog saveza Srbije, a od 2009. u zvaničnoj turističkoj ponudi opštini Veliko Gradište.
Manifestacija je praćena kulturno-umetničkim programom koji neguje narodnu tradiciju, izborom najboljeg đačkog literarnog i likovnog rada na temu lova, izložbom lovačkih trofeja, smotrom lovačkih pasa sa ciljem okupljanja naših ljudi iz celog sveta, promociju seoskog turizma i oživljavanje sela. Održava se poslednje subote u novembru i traje ceo dan, do proglašenja pobednika u spravljanju zečijeg gulaša.
Lovišta oko Topolovnika su veličine 1.800 hektara i pogodna su za lov različitih vrsta divljači, kao što su prepelice, fazani, jarebice, začevi, srndaći, dok divljih svinja ima samo u prolazu. Sezona lova na zečeva traje od 16. oktobra do 31. decembra, s tim što je od 15 do 31. decembra dozvoljeno hvatati samo žive zečeve.

## Demografija
U naselju Topolovnik živi 1459 punoletnih stanovnika, a prosečna starost stanovništva iznosi 41,5 godina (39,5 kod muškaraca i 43,3 kod žena). U naselju ima 300 domaćinstava, a prosečan broj članova po domaćinstvu je 6.

Ovo naselje je u uglavnom naseljeno Srbima (prema popisu iz 2002. godine), a u poslednja dva popisa primećen je pad broja stanovnika.

## Galerija slika

Datoteka:Borovina.jpg|Borovina iznad Topolovnika
Datoteka:Topolovnik_sneg.JPG|Zima u Topolovniku
Datoteka:CrkvaBVTOP.JPG|Badnje veče ispred Crkve u Topolovniku


## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Guglova satelitska mapa (Maplandia)
* Plan naselja na mapi (Mapquest)
* http://www.vesti-online.com/Stampano-izdanje/31-05-2010/Tema/56728/U-Trstu-pola-Topolovnika/print